ཏོལ་ཏོལ་གློ་བུར་དུ།མ་གིའི་ལམ་སྣེ་ནས་རླངས་འཁོར་གྱི་དུང་བརྡ་ཞིག་གྲགས་བྱུང་བས།ཨ་ཁུ་ཆོས་བཟང་དྲན་པའི་ཀློང་ནས་ཕྱིར་དྲངས།སྔར་བཞིན་ཡ་ཐོད་ལག་པས་བཀབ་ནས་ཞིབ་ལྟ་ཞིག་བྱས།རླངས་འཁོར་གྲོང་ཚོའི་ཟུར་གྱི་ཟམ་པའི་ཚུར་རོལ་དུ་ཐོན་ཚེ།རླངས་འཁོར་གྱི་འཁོར་སྒྲོམ་ནང་ཨར་འདམ་གྱི་ས་ཕག་བྱུར་བུར་བླུགས་ཡོད་པ་དང་།ཡང་སུ་ཚང་གི་ཕག་ཚང་རྒྱག་མཁན་ཡིན་ནམ་སྙམ་ནས་བལྟས་བསྡད་པ་ན།རླངས་འཁོར་དེ་ཐད་ཀར་གྲོང་ཚོ་བརྒྱུད་ནས་གྲོང་ཚོའི་སྟོད་ཕྱོགས་ཀྱི་ལམ་བུ་ཀྱག་གེ་ཀྱོག་གེ་དེའི་སྟེང་རྒྱུགས།